**2. Lokali kaitra birželio 26–28 d.**

Stichinis reiškinys – *kaitra* – fiksuojama, kai oro temperatūra bent 3 dienas iš eilės pasiekia arba viršija 30 °C. Birželio 26–28 d. lokali kaitra buvo Birštono (30,0–33,5 °C), Dotnuvos  
(30,3–32,6 °C), Varėnos (30,2–32,8 °C) ir Šumsko (31,7–32,1 °C) automatinėse meteorologijos stotyse. Visgi pati aukščiausia oro temperatūra registruota birželio 28 d. Druskininkuose,  
34 °C. Šią dieną buvo „sumušti“ aukščiausios oro temperatūros rekordai beveik visose matavimo stotyse (išskyrus Klaipėdą, Nidą ir Šilutę). Tai buvo iki šiol ne tik šios vasaros pati karščiausia diena, bet ir viršytas absoliutus tos dienos temperatūros Lietuvoje rekordas.